Ján Kalinčiak

[thumb|Hrob na [Národný cintorín|Národnom cintoríne v Martine]]

**Ján Kalinčiak** (Kalinčák, pseud. Janko, Kačnilák; * 10. august 1822, Horné Záturčie – † 16. jún 1871, Martin) bol slovenský spisovateľ, literárny kritik a pedagóg.

## Životopis
Pochádzal z bohatej rodiny v Hornom Záturčí, kde jeho otec Ján Kalinčiak bol evanjelickým kňazom a matka Terézia Ruttkay-Nedetzky (Ruttkay de Nedecze) zemankou. Študoval v Záturčí, Necpaloch, Gemeri, neskôr v Levoči a od roku 1839 v Bratislave. O niekoľko rokov neskôr študoval i v nemeckom Halle. Pôsobil ako vychovávateľ a od roku 1846 pôsobil (vďaka Štúrovej intervencii) ako učiteľ filozofie a rektor na gymnáziu v Modre. Od roku 1858 (do 1869) bol riaditeľom na gymnáziu v Sliezskom Tešíne, kde sa stretával s M. M. Hodžom. Po odchode do penzie sa presťahoval do Martina, a stal sa redaktorom mesačníka Orol. Pochovaný je na Národnom cintoríne v Martine.

## Tvorba
Svojou tvorbou sa Kalinčiak radí do obdobia slovenskej romantickej literatúry. Najväčší vplyv na vývoj Kalinčiakove osobné aj literárne formovanie malo stretnutia so štúrovcami, no najmä samotné priateľstvo s Ľudovítom Štúrom. Jeho vzťahy s ním boli komplikované, počas Štúrovho pôsobenia v Modre v 50. rokoch sa ich priateľstvo utužilo. V posledných rokoch Štúrovho života prepisoval jeho dielo O národných povestiach a piesňach plemien slovanských do češtiny. Ale jeho prvé literárne diela boli zverejnené v Ústave, kde s nimi vystupoval, no tiež vychádzali v rukopisnom časopise Buben. 
Základnými témami jeho prvých prác je Slovanstvo, folklór a literatúra, Slovensko v rámci Uhorska. Taktiež zapisoval slovenské ľudové rozprávky a prekladal. Spočiatku písal najmä v češtine, no v roku 1843 mu vyšla prvá báseň v slovenčine, čím sa zaradil medzi prvých autorov, ktorý písali v tomto jazyku. V jeho dielach sa stretávame s hlbokými autorovými rozpormi a ich spôsobmi riešenia, kde nechýbajú aj prvky romantického titanizmu. Tým sa jeho tvorba dá porovnať s inými romantickými básnikmi, ako bol Andrej Sládkovič, no najmä Janko Kráľ. 
Hlavnú časť jeho diela však tvorí prozaická tvorba, ktorá je najrozsiahlejšou a zároveň najvýznamnejšou časťou slovenskej romantickej prózy. Jeho prozaické diela majú často autobiografické črty a hlavným motívom sú rozpory medzi osobným a nadosobným, láskou a povinnosťou, zákonom a jeho porušením z „vyšších“ dôvodov, pričom hrdina má osobný pocit neviny.

## Dielo
### Básne
* 1842 – *Králův stůl* (vyšlo v časopise Tatranka)
* 1843 – *V lúčivom zasadnutí 17. júna 1843*
* 1843 – *Velebnému otcovi Slovákov Jánovi Hollému na deň jeho mena 1843 24. júna*
* 1846 – *Bojovník*, báseň, ktorá zľudovela (vyšlo v časopise Nitra)
* 1846 – *Krakoviaky* (vyšlo v časopise Nitra)
* 1846 – *Márii od Jána* (vyšlo v časopise Nitra)
* 1847 – *Pozdravenie* (vyšlo v časopise Nitra)
* 1847 – *Rada* (vyšlo v časopise Nitra)
* 1847 – *Moja mladosť* (vyšlo v časopise Nitra)
* 1847 – *Smutný pohrab* (vyšlo v časopise Nitra)
* *Legenda o hlavatém Fríckovi*
* *Králik*
* *Pěvec*
* *Šuhaj zabitý*
* *On parlera de sa gloire*
* *Na Silvestra*, rukopis
* *Túženie*, rukopis
* *Triolety*, rukopis

### Humoreska
* 1860 – *[[Reštavrácia (Kalinčiak)|Reštavrácia]]*

### Povesti
* 1842 – *Bozkovci* (vyšla v časopise Nitra)
* 1845 / 1846 – *Milkov hrob* (vyšlo v časopise Orol tatránski)
* 1845 / 1846 – *Bratova ruka* (vyšlo v časopise Orol tatránski)
* 1845 / 1846 – *Púť lásky* (vyšlo v časopise Orol tatránski)
* 1847 / 1848 – *Mládenec slovenský* (vyšlo v časopise Orol tatránski)
* 1847 / 1848 – *Svätý Duch* (vyšlo v časopise Orol tatránski)
* 1852 – *Knieža liptovský* (vyšlo v časopise Slovenské pohľady)
* 1864 – *Mních* (vyšlo v časopise Sokol)
* 1870 – *Orava* (vyšlo v časopise Orol)
* 1871 / 1873 – *Povesti Jána Kalinčiaka*, súborné dielo jeho prác (7 zv.)
* *Láska a pomsta*

### Iné diela
* 1841 – *Cesta na knížecí pole* (vyšlo v časopise Buben)
* 1841 – *Poslední počestnosť spící dýmky* (vyšlo v časopise Buben)
* 1847 / 1848 – *Srbianka*, poviedka zo srbsko-tureckých bojov (vyšlo v časopise Orol tatránski)
* 1862 – *Vlastný životopis* (vyšlo v časopise Lipa)

### Stratené diela
* *Lenka Turzovna*, povesť
* *Matúš Trenčiansky*, povesť
* *Stará matka*, povesť

### Teória a kritika
* 1851 – polemika o Žehrách od J. Záborského (vyšlo v časopise Slovenské pohľady)
* 1854 – recenzia knihy *O národných povestiach a piesnach plemien slovanských* od Ľ. Štúra
* 1862 – *Rozpomienky na Ondreja Sládkoviča*, prvý hlboký rozbor Sládkovičovej tvorby, najmä Maríny a Detvana (vyšlo v časopise Sokol)
* 1955 – *Súčasníci o Ľudovítovi Štúrovi*, (editor Ján Kalinčiak)

## Referencie


## Iné projekty

## Externé odkazy
* Záznam o narodení a krste v matrike evanjelického zboru v Horné Záturčie; pokrstený ako Joannes Stephanus Kalintsák
* Plné texty diel Jána Kalinčiaka

Kategória:Slovenskí spisovatelia
Kategória:Slovenskí básnici
Kategória:Slovenskí pedagógovia
Kategória:Štúrovci
Kategória:Osobnosti z Martina
Kategória:Pochovaní na Národnom cintoríne v Martine